# name
El Vallès Oriental, objectiu militar durant la Guerra Civil: danys materials i reconstrucció

# metadata.dc.description.abstract[].value
La Guerra Civil espanyola va provocar milers de víctimes entre soldats i civils, i també multitud de danys materials a Catalunya. Aquestes destruccions s’efectuaren a través dels enfrontaments bèl·lics: batalles, bombardejos i voladures de ponts. Per efectuar aquells bombardejos foren fonamentals les xarxes d’espionatge que informaren les autoritats rebels dels principals objectius de cada localitat, com va ser el cas de Granollers per al bombardeig del 31 de maig de 1938. Pel que fa a les destruccions de comunicacions, foren especialment destacades les que van protagonitzar les unitats republicanes en retirada durant els darrers moments de guerra. Posteriorment, les noves autoritats franquistes s’encarregaren de la reconstrucció de tots aquells estralls, sovint amb unitats de treballs forçats formades per presoners de guerra republicans. En aquest article fem una primera aproximació dels danys materials que es produïren durant la guerra a la comarca del Vallès Oriental

# metadata.dc.relation.ispartof[].value
Ponències. Revista del Centre d'Estudis de Granollers, 2022, num.26, p. 7-36

# metadata.dc.source[].value
Articles publicats en revistes (Història i Arqueologia)

# metadata.dc.title[].value
El Vallès Oriental, objectiu militar durant la Guerra Civil: danys materials i reconstrucció